open-index/open-wikipedia-markdown huggingface dataset:
On and On and On

**On and On and On** on ruotsalaisen Abba-yhtyeen musiikkikappale vuodelta 1980. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen seitsemännellä studioalbumilla *Super Trouper*. Päävokalisteina ovat Agnetha Fältskog ja Anni-Frid Lyngstad.

"On and On and On" julkaistiin singlenä Yhdysvalloissa, Japanissa, Ranskassa, Australiassa ja Argentiinassa. B-puolena on "The Piper", joissakin painoksissa "Lay All Your Love on Me". Kanadassa kappale julkaistiin tuplasinglenä, jonka toisella puolella on "Our Last Summer".

"On and On and On" -kappaleen taltiointi aloitettiin 12. helmikuuta 1980 Polar Music Studiolla.

## Lähteet
Sigríður Á. Andersen

**Sigríður Ásthildur Andersen** (s. 21. marraskuuta 1979) on islantilainen itsenäisyyspuolueen poliitikko, joka toimi Islannin oikeusministerinä vuosina 2017–2019.

Sigríður syntyi Reykjavíkissä. Hän valmistui lakimieheksi Islannin yliopistosta vuonna 1999 ja sai asianajajan luvan vuonna 2001. Vuosina 1999–2005 hän toimi lakimiehenä Islannin kauppakamarilla ja vuosina 2007–2015 LEX-lakiasiainyrityksessä. Vuosina 2004–2009 hän oli tuomioistuinneuvoston jäsen. Sigríður valittiin Alltingiin vuoden 2015 parlamenttivaaleissa Reykjavíkurkjördæmi suður -vaalipiiristä. Hänet nimitettiin oikeusministeriksi vuonna 2017.

Vuonna 2017 Sigríður nimitti Islannin valitustuomioistuimeen 15 tuomaria osin vastoin lakivaliokunnan suosituksia. Hän korvasi neljä valiokunnan ehdottamista ehdokkaista valiokunnan vähemmän tehtävään soveltuviksi katsomilla ehdokkailla; näiden joukossa oli muiden muassa Jón Finnbjörnsson, Sigríðurin entisen kollegan aviomies, jota valiokunta piti 33 ehdokkaasta 30:nneksi vähiten soveltuvana, sekä itsenäisyyspuolueen kansanedustajan Brynjar Níelssonin vaimo. Valitsematta jäänyt, aiemmin  vihreän vasemmiston palveluksessa työskennellyt Ástráður Haraldsson valitti nimityspäätöksestä, minkä seurauksena Reykjavíkin käräjäoikeus totesi valiokunnan suosituksista poikenneet nimitykset lainvastaisiksi. Joulukuussa 2017 Islannin korkein oikeus tuomisti valtion maksamaan kahdelle nimittämättä jääneistä tuomariehdokkaista 700&nbsp;000 kruunun korvaukset. Maaliskuussa 2018 Sigríðuriä vastaan jätettiin epäluottamuslause, joka äänestettiin Alltingissa kumoon äänin 33–27. Maaliskuussa 2019 Euroopan ihmisoikeustuomioistuin antoi tuomion, jonka mukaan tuomarien nimitys oli rikkonut Euroopan ihmisoikeussopimuksen 6. artiklaa. Tuomion jälkeen Sigríður erosi ministerinvirastaan. Häntä ei valittu ehdokkaaksi vuoden 2021 parlamenttivaaleihin.

Sigríður on naimisissa Glúmur Jón Björnssonin kanssa. Heillä on vuosina 2005 ja 2009 syntyneet tyttäret.

## Lähteet
USS Ticonderoga (CG-47)

**USS Ticonderoga** (runkonumero CG-47) oli Yhdysvaltain laivaston vuonna 1983 palvelukseenotettu Ticonderoga -luokan ohjusristeilijä, joka poistettiin palveluksesta 2004. Se oli maailman ensimmäinen AEGIS-sotalaiva.

## Valmistus

Alus tilattiin Pascagoulasta Mississippistä Litton Industriesin Ingalls Shipbuilding divisioonalta, missä köli laskettiin 21. tammikuuta 1980. Se laskettiin vesille 25. huhtikuuta 1981 ja kastettiin 16. toukokuuta kumminaan Yhdysvaltain presidentin Ronald Reaganin puoliso Nancy Reagan. Alus otettiin palvelukseen 22. tammikuuta 1983 ensimmäisenä päällikkönään Roland G. Guilbault.

## Palvelus
Aluksen miehistö oli koulutettavana Yhdysvaltain itärannikolla ja Karibialla, kunnes se saapui 3. kesäkuuta 1983 kotisatamaansa Norfolkin laivastotukikohtaan. Alus lähti 20. lokakuuta Norfolkista *USS Independencen* lentotukialusryhmässä, joka saapui kolme päivää myöhemmin Granadaan. Risteilijä ylitti Atlantin ja teki 30. lokakuuta - 5. marraskuuta ensimmäisen laivastovierailunsa Portsmouthissa.

Terroristien iskettyä merijalkaväen kasarmeihin Beirutissa alus siirrettiin kaupungin edustalle, missä se oli 15. marraskuuta - 26. joulukuuta. Alus ampui tiedustelulentokonetta tulittavia joukkoja. Alus vieraili 28. joulukuuta Haifassa, mistä se lähti 5. tammikuuta 1984. Poistuttuaan Välimereltä alus ylitti Atlantin saapuen Norfolkiin 4. toukokuuta.

Alus lähti 10. maaliskuuta 2004 viimeiselle partiomatkalleen, jossa se osallistui huhti-toukokuussa huumesalakuljetuksen estämiseen Kolumbian sotilasviranomaisten kanssa. Se vieraili Cozumelissa Meksikossa 15.-17. maaliskuuta, Colonissa 27.-28. maaliskuuta, Mayportissa 1.-9. huhtikuuta, Guantanamo Bayssä 12.-13. huhtikuuta, Cartagenassa Kolumbiassa 27.-29. huhtikuuta, Vasco Núñez de Balboassa Panamassa 6.-7. toukokuuta ja Puerto Quetzalissa Guatemalassa 17.-19. toukokuuta. Alus otti kiinni viisi salakuljetuksiin suunniteltua pikavenettä sekä yhden kalastusveneen. Kiinniotoissa takavarikoitiin yli 14&nbsp;000 naulaa kokaiinia ja vangittiin 25 epäiltyä.

Aluksen varastot tyhjennettiin 19.-23. heinäkuuta Mayportissa ja ampumatarvikkeet Yorktownissa Virginiassa 26.-30. heinäkuuta, minkä jälkeen alus palasi Pascagoulaan 3. elokuuta. Aluksen miehistö aloitti palveluksesta poistamisen, joka toteutettiin 30. syyskuuta. Alusta esitettiin museoitavaksi, mutta se romutettiin 2020 Texasissa.

## Lähteet
Siversk

**Siversk** (); vuoteen 1973 saakka **Jama** () on kaupunki Ukrainan Donetskin alueen pohjoisosassa Bah’mutin piirissä. Siversk sijaitsee Bah’mutjoen varrella, noin 35 kilometriä piirikeskus Bah’mutin keskustasta ja 115 kilometriä aluekeskus Donetskista pohjoiseen. Kaupungissa on rautatieasema.

Ukrainan tilastokeskus arvioi kaupungin väkiluvuksi 520 asukasta vuoden 2025 alussa.

Siversk on saanut alkunsa vuonna 1913 perustetun dolomiitin jalostuslaitoksen työläisten asuinalueesta. Kaupungin aseman asutus sai vuonna 1961. Nykyään kaupungissa toimii dolomiitin jalostuslaitoksen ohella muun muassa tiilitehdas. Kaupungissa on myös V. Sosjuran muistomuseo.

Toukokuun loppuun 2022 mennessä Venäjä ja sen nukkevaltiot miehittivät lähes koko Ukrainan Luhanskin alueen. Tällöin Ukrainan joukkojen arvioitiin ryhmittyvän puolustukseen linjalle Bahmutista pohjoiseen Siverskiin ja siitä länteen Slovjanskiin.


Panoramio - V&A Dudush - Северск.jpg|Bah’mutkajoki Siverskin lähellä.
Місто Сіверськ, Україна.jpg|Siverskin kaupungin kyltti tien laidalla.
Доломітний завод у місті Сіверську 2.jpg|Dolomiitin jalostuslaitos.
Типовий город вздовж р.Бахмутки у м.Сіверську.jpg|Talon kasvimaata Siverskissä.
Вид на місто Сіверськ з крейдяної гори.jpg|Näkymä Siverskiin (epätarkka kuva).


## Lähteet

## Aiheesta muualla
Tukia

**Tukia** on muun muassa seuraavien suomalaisten henkilöiden sukunimi:

* Elias Tukia (1877–1950), maanviljelijä, kunnallisneuvos ja kansanedustaja
* Esa Tukia (s. 1958), käyrätorvensoittaja
* Pekka Tukia (s. 1945), matemaatikko ja professori
* Santeri Tukia (s. 1990), pikajuoksija
Toivo Makkonen

**Toivo Kalervo Makkonen** (1. lokakuuta 1909 Vieremä – 20. lokakuuta 1973) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.

Makkosen vanhemmat olivat kauppias, maanviljelijä, liikennöitsijä Vilho (Ville) Makkonen ja Elsa Miina Piippo ja puoliso vuodesta 1933 Elsa Lappalainen. Makkonen aloitti työnsä liikennöintialalla vuonna 1927 isänsä ja veljensä kanssa. Ensimmäisen oman autonsa hän hankki vuonna 1930. Iisalmeen muuttaneesta Makkosesta tuli Pauli Huttusen kanssa vuonna 1936 perustetun Iisalmen Liikenne -yhtiön myötä merkittävä liikennöintsijä Ylä-Savossa. Iisalmen Liikenteen Huttunen ja Makkonen jakoivat vuonna 1945 niin, että Makkoselle jäi yhtiön linja-autoliikenne. Yrityksen nimi vaihtui samalla T. Makkosen Linja-autoliikenteeksi. Makkosen yhtiön ostettua vuonna 1973 A. Mörön sen toiminta laajeni Pohjois-Pohjanmaalle. Makkonen kehitti ja kasvatti yhtiötään, samoin kuin sen ohessa autokorjaamo- ja autokauppaliiketoimintaa. Hänen puolisonsa oli perustanut linja-autoliikkeen rinnalle autokoulun jo vuonna 1952. Liikenneneuvoksen arvonimen Makkonen sai vuonna 1966. 

## Lähteet
LaSiete

**LaSiete** oli espanjalainen televisiokanava, jonka omisti Mediaset. Kanava lakkautettiin toukokuussa 2014.

## Historia
Kanava lopetti lähetyksensä 5. toukokuuta 2014. Se lakkautettiin korkeimman oikeuden tuomion seurauksena, jolla mitätöitiin yhdeksän digitaalisen televisiokanavan toimiluvat, koska niille myönnettiin taajuusluvat ilman vaadittua audiovisuaalilain mukaista julkista konsensus- ja jakojärjestelmää.   

## Telenovelat

* *[[La tempestad|La Tempestad]]*
* *Mentir para Vivir*
* *Destilando Amor*
* *Teresa*
* *Mi Pecado*
* *[[Rosalinda]]*
* *Porque el Amor Manda*
* *La madrastra*

## Lähteet
Raholan kartano

**Raholan kartano** on kartano Tampereella. Ensimmäiset maininnat Raholan tilasta ovat 1500-luvulta. Kartano lahjoitettiin sotamarsalkka Carl Gustaf Wrangelille Vuonna 1650. Myöhemmin 1600-luvulla tila palautettiin valtiolle ja Rahola muutettiin sotilasvirkailijan alaiseksi ratsutilaksi. 1700-luvulla Rahola toimi kestikievarina. Gadd-suku omisti sekä Raholan kartanon. 1790-luvulla Raholasta tuli kruununvouti Anders Hornborgin virkatalo. Nykyinen päärakennus rakennettiin 1796. Raatimies Henrik Grönlund osti Raholan 1800-luvun alussa. Albert Lange oli Raholan kartanon viimeinen tilallinen. Lange myi kartanon Tampereen kaupungille vuonna 1935. Kartanon maita myytiin tonteiksi. 

Talvi- ja jatkosodan aikana kartanossa toimi sairaala sekä mielisairaiden hoitopaikka. Sodan jälkeen kaupunki harjoitti alueella viljelystä ja karjankasvatusta. Kartanoon asutettiin myös Karjalan siirtolaisia, ja rakennuksiin tehtiin asuntoja, jotka myöhemmin toimivat kaupungin vuokra-asuntoina. Käräjätupa toimi siirtolapuutarhayhdistyksen kerhotilana vuodesta 1964. 

## Lähteet
Carina Christensen

**Carina Jelling Ørnbo Christensen** (s. 8. marraskuuta 1972 Fredericia) on tanskalainen entinen konservatiivisen kansanpuolueen poliitikko. Hän on istunut kansankäräjillä vuosina 2001–2011 ja toiminut Tanskan perhe- ja kulutusministerinä vuosina 2006–2007, liikenneministerinä 2007–2008 sekä kulttuuriministerinä 2008–2010.
## Lähteet

## Aiheesta muualla
* ''Carina Christensen'' Tanskan kansankäräjien verkkosivuilla
Aapajärvi (järvi Karungissa)

**Aapajärvi** on Tornion suurin järvi, joka sijaitsee kymmenen kilometrin päässä Karungista. Järven pinta-ala on 106,9 hehtaaria, suurin syvyys 4,7 metriä ja rantaviivan pituus 10,1 kilometriä. Järvi kuuluu Tornionjoen päävesistöön, ja sen keskisyvyys on 1,4 metriä. Suurin syvyys on 4,7 metriä. Lapin toinen Aapajärvi sijaitsee Pelkosenniemellä.

## Lähteet
Jukka Petäjä

**Jukka Petäjä** (16. toukokuuta 1956 Helsinki – 21. heinäkuuta 2021 Helsinki) oli suomalainen toimittaja, kriitikko ja kirjailija.

Yleistä kirjallisuustiedettä Helsingin yliopistossa opiskellut Petäjä työskenteli *[[Helsingin Sanomat|Helsingin Sanomien]]* kulttuuritoimittajana, kulttuuriosaston uutispäällikkönä ja tuottajana vuosina 1988–2020. Hänet tunnetiin myös lehden kulttuurisivujen ”Huutoja ja kuiskauksia” -palstan nimettömänä kirjoittajana vuosina 1975–1991 ja 1994. Ennen siirtymistään vakituisesti *Helsingin Sanomiin* Petäjä toimi muun muassa *[[Kansan Uutiset|Kansan Uutisten]]* ja *[[Musa (aikakauslehti)|Musan]]* kriitikkona. Hän kirjoitti myös viisi jännitys- ja rikosromaania sekä Lahden kansainvälisen kirjailijakokouksen historiikin. Vuonna 2010 Petäjä väitteli tohtoriksi Saul Bellowin *Herzog*-romaanista.

Petäjä kuoli nopeasti edenneeseen sairauteen 65-vuotiaana heinäkuussa 2021.  

Jukka Petäjän isä oli arkkitehti Pentti Petäjä. Hänen puolisonsa oli suomentaja Leena Taavitsainen-Petäjä. Heidän tyttärensä on taidehistorioitsija Pinja Petäjä.

## Teokset
*
*
*
*
*
*
*
*
*
*

## Lähteet
Kamehameha (suku)

**Kamehamehan hallitsijasuku** (havaijiksi *Hale O Kamehameha*) on suku, joka hallitsi Havaijin kuningaskuntaa vuosina 1795–1874. Tämän jälkeen kuningaskuntaa hallitsivat vielä Kalākauan suku.

Ensimmäinen hallitsijasuvun kuningas oli Kamehameha Suuri. Suvun viimeiseksi hallitsijaksi ilmoitetaan joko Kamehameha V tai Lunalilo. Näistä viimeksi mainittu oli kaukausta sukua Kamehameha Suurelle, jonka veli oli Lunalilon isoisä. Hallitsijasuvun kantaisä on Kamehamehan isä Keōua.

Suvun nykyinen päämies on prinsessa Owana Kaʻōhelelani.

## Lähteet
Kalākaua (suku)

**Kalākauan hallitsijasuku** on suku, joka hallitsi Havaijin kuningaskuntaa sen loppuvaiheessa. Sen ainoiksi hallitsijoiksi jäivät Kalākaua ja tämän sisko Lili‘uokalani. Näiden sisarukset ovat myös mahdollisia kruununperillisiä. Liliʻuokalani pakotettiin luopumaan kruunusta vuonna 1893 ja hän kuoli vuonna 1917, minkä jälkeen suvun päämiehenä toimi Elizabeth Kekaʻaniʻau Laʻanui aina omaan kuolemaansa saakka 1928.

Hallitsijasuku oli ainoa, joka hallitsi Iolanin palatsista, Yhdysvaltain ainoasta kuninkaallisesta palatsista, käsin.

## Lähteet
Siisna

**Siisna** () on kylä Karjalan tasavallan Belomorskin piirin Belomorskin kunnassa Venäjällä. Se sijaitsee Uikujoen samannimisen haaran varrella viisi kilometriä Belomorskin keskustasta etelään. Kylässä on 83 asukasta (vuonna 2013).

Solovetskin luostarille kuulunut Siisnan pomorilaiskylä mainitaan ensimmäisen kerran 1500-luvulla. Sen asukkaat harjoittivat kalastusta, metsästystä ja laivanrakennusta. Luostarin rakennuttaman ensimmäisen kirkon tilalle pystettiin 1730-luvulla uusi Pyhän Nikolaoksen kirkko. Siisnan seurakuntaan kuului myös Uiunsaaren kylä. Hallinnollisesti siisnalaiset kuuluivat kyläkuntana Sorokan volostiin. Kylässä oli 1870-luvun alussa avattu koulu. Vuonna 1905 Siisnassa oli 137 taloa ja 740 asukasta.

Neuvostoaikana perustettiin Siisnan kyläneuvosto, johon kuului myös karjalaisten asuttama Salnavolokin eli Saliniemen kylä. Vuonna 1926 kyläneuvostossa oli lähes 1&nbsp;000 asukasta, joista viidesosa oli karjalaisia. 1930-luvulla rakennettiin Siisnajoen uomaa pitkin kulkeva Vienanmeren–Itämeren kanava.

## Lähteet
Powhatanin kieli

**Powhatanin kieli**, myös **virginianalgonkin** tai **itäalgonkin**, (omakielinen nimi: *kikitowämak*) on kuollut algonkinkielten itäiseen haaraan kuulunut kieli, jota puhuivat powhatanintiaanit. Kielen katsotaan kuolleen 1790-luvulla. Kielen nimi viittaa tsenacomoco-heimon samannimiseen päällikköön. Kielen olemassaolosta on todisteena vain kaksi sanalistaa, jotka on koottu melko pian englantilaisten saapumisen jälkeen: William Stracheyn sanalista kattoi 500 sanaa ja John Smithin 50 sanaa. Lisäksi Smith kirjoitti powhatanpidginin olemassaolosta, mutta tämän lisäksi tästä kielestä ei tiedetä mitään muuta.

Kun englantilaiset perustivat ensimmäisen pysyvän siirtokunnan, Jamestownin, nykyisen Virginian alueelle, powhatanin kielestä lainattiin poikkeuksellisen paljon sanoja englantiin. Nämä sanat liittyvät ennen kaikkea kasvien ja eläinten nimiin. Yksi tällainen sana on opossumi.

2000-luvulle tultaessa kieltä on pyritty elvyttämään mm. *[[The New World]]* -elokuvaa varten. Kielitieteellisten piirien ulkopuolella powhatan tunnetaan parhaiten Pocahontasin äidinkielenä.

## Lähteet
Académie tahitienne

**Académie tahitienne** (, suomeksi *Tahitin akatemia*) on kulttuuri-instituutio, joka toimii Ranskan Polynesialla tahitin kielen säilyttämiseksi. Se on perustettu vuonna 1972 ja sen ensisijainen tehtävä on kehittää, edistää ja standardisoida tahitin kieltä. Ensimmäisen tahitin kielen kieliopin akatemia julkaisi vuonna 1986 ja ensimmäisen sanakirjan 1999.

Akatemian tämänhetkinen pääjohtaja on Flora Aurima Devatine. Sen toimipaikka sijaitsee Papeetessa.

## Lähteet
Unto Mansikkaniemi

**Unto Oskari Mansikkaniemi** (25. lokakuuta 1924 Tammela – 23. kesäkuuta 1991 Tammela) oli suomalainen yrittäjä ja yritysjohtaja, joka sai liikenneneuvoksen arvonimen.

Maanviljelijäperheeseen syntyneen Mansikkaniemen puoliso oli Eila Onerva Mero. Mansikkaniemi kävi kansakoulun, työskenteli kotitilallaan ja teki erilaisia muita töitä. Vuonna 1951 hän alkoi rakennusurakoitsijaksi, jatkaen sitä aina vuoteen 1956 asti, jolloin hän sai liikenneluvan ja aloitti maa-ainesten ja halkojen kuljetuksen. Karjankuljetusluvan Mansikkaniemi sai vuonna 1964, kylmäkuljetusluvan vuonna 1966 ja ulkomaankuljetusluvan vuonna 1969, minkä jälkeen hän perusti Etelä-Kiito-yhtiön. Maksikkaniemi oli sekä yhtiön toimitusjohtaja että hallituksen puheenjohtaja. Yhtiö erikoistui karjan, lihan ja lihajalostustuotteiden kuljetuksiin ja laajeni useiden yritysostojen myötä. Vuonna 1974 Mansikkaniemi perusti pakastekuljetuksia varten erillisen Finnfrigo-yhtiön.  Hän osallistui aktiivisesti alansa yhteistyöhön ja oli muun muassa perustajajäsen Karja- ja Lihaliikennöitsijät -yhdistyksessä. Mansikkaniemi sai Kuorma-autoliiton hopeisen ansiomerkin vuonna 1978. Liikenneneuvoksen arvonimi hänelle myönnettiin vuonna 1986. 

## Lähteet
Kauko Mäkinen (liikenneneuvos)

**Kauko Ossian Mäkinen** (27. syyskuuta 1918 Tyrvää – 4. toukokuuta 1990 Vammala) oli suomalainen kuljetusalan yrittäjä ja yritysjohtaja, joka sai liikenneneuvoksen arvonimen.

Mäkinen kävi kansakoulun ja meni jo nuorena kuljetusliikkeen palvelukseen. Hän aloitti oman kuljetustoiminnan heti sotien jälkeen vuonna 1944  yhdellä kuorma-autolla ja palkkasi ensimmäiset työntekijät avukseen vuosikymmenen lopulla. 1950-luvulla hän siirtyi tavaraliikenteen harjoittajaksi. 1960-luvulla liiketoiminnan käytössä oli jo oma tavara-asema konttori-, huolto-, autotalli- ja sosiaalisine tiloineen. Liiketoimintansa Mäkinen yhtiöitti vuonna 1974 Kuljetusliike Kauko Mäkinen Oy:ksi. Hän oli yrityksen toimitusjohtaja ja johtokunnan puheenjohtaja. Yritys kasvoi huomattavasti ja tarjosi asiakkaille myös monia tavaroiden kuljetuksen ja varastoinnin oheispalveluja. Mäkinen osallistui myös aktiivisesti kuljetusalan järjestötoimintaan. Vuonna 1977 hänet valittiin Vammalan vuoden yrittäjäksi, liikenneneuvoksen arvonimen hän sai vuonna 1979. Mäkisen kuoltua vuonna 1990 yhtiön liiketoiminta jatkui, mutta se hakeutui yrityssaneeraukseen vuoden 2005 alussa ja meni konkurssiin saman vuoden lopussa. 

## Lähteet
İlbaris Nadirov

**İlbaris Nurislam ulı Nadirov** (tat. Илбарис Нурислам улы Надиров, ven. Ильбарис Нурисламович Надиров: *Ilbaris Nurislamovitš Nadirov;* 1925–2009) oli palkittu tataarilainen filologian tohtori, folkloristi, tutkija. Nadirov vaikutti myös Suomen tataarien keskuudessa.

## Biografia
Nadirov syntyi vuonna 1925 Almetjevskin alueella, kylässä Novoje Nadyrovo (Yaña Näder). Hänet tunnettiin musikaalisena lapsena.

Nadirov kävi koulun Käräkäşlen kylässä vuosina 1932–1943. Nadirov värvättiin 17-vuotiaana sotaan jonka aikana hän haavottui kahdesti Baltian rintamalla. Sodan jälkeen Nadirov palasi lapsuuden kyläänsä. Nadiroville myönnettiin neljä eri huomionosoitusta palveluajastansa.

Vuosina 1948–1953 Nadirov opiskeli Kazanin yliopiston filologian kurssilla. Lopulta hän valmistui filologian tohtoriksi. Hänen väitöskirjansa keskittyi tataarien kansantaiteeseen suuren isänmaallisen sodan aikaan. Pohjautuen kyseiseen väitöskirjaan, vuonna 1961 julkaistiin hänen erikoistutkielma "Kansa ja laulu". Teos oli ensimmäisiä merkittäviä sodan aikaan kirjoitettuja tataarilaisia tutkimuskokoelmia. Nadirov myös julkaisi lukuisia artikkeleita aiheesta. Nadirov muistetaan tiedemiehenä, joka omisti elämänsä tataarien musiikin keräämiselle, tutkimiselle ja julkaisemiselle.  

Vuonna 1985, Nadiroville myönnettiin Tatarstanin ansioituneen kulttuurityöntekijän arvonimi.

Nadirov vieraili Helsingissä ja Tampereella vuonna 1969. Hän piti luentoja muun muassa Tatarstanista ja kansallisrunoilija Abdulla Tukaista. Kun suomentataari kulttuurityöntekijä Ymär Daher järjesti vuonna 1970 vierailun Tatarstanin tiedeakatemian kielen, kirjallisuuden ja taiteen instituuttiin, oli Nadirov sekä taiteilija Aisa Hakimcan myös mukana. Nadirov vieraili seuraavat kerrat Suomessa vuosina 1975 ja 1978, mukanaan historijoitsija-arkeologi Alfred Halikov.

## Teoksia
* *Xalıq häm cır* (Халык һәм җыр, 1961)
* *Tatar xalıq cırları* (Татар халык җырлары, 1961)
* *Qısqa cırlar* (Кыска җырлар, 1976)
* *Yola häm uyın cırları* (Йола һәм уен җырлары, 1980)
* *Bäyetlär* (Бәетләр, 1983)
* *Tarixi häm liriq cırlar* (Тарихи һәм лирик җырлар, 1988)

## Lähteet
Chris Sawyer's Locomotion

**Chris Sawyer's Locomotion** on Chris Sawyer Productionsin kehittämä ja Atarin julkaisema simulaatio- ja strategiapeli, joka on julkaistu vuonna  Windowsille.

## Pelaaminen
Pelin pelaaminen on samankaltaista kuin *[[Transport Tycoon]]issa*. Pelaaja rakentaa teitä ja rautateitä ja käyttää rekkoja, junia ja laivoja tavaroiden ja matkustajien kuljettamiseen kaupunkeihin ja tehtaisiin pelikartalla. Nopeammin ja pidemmälle kuljettamalla pelaajan saama maksu on suurempi. Pelissä on kysyntä ja tarjonta, jossa rakennukset tuottavat yhtä kuljetettavaa ja vaativat toista.

## Kehitys
*[[RollerCoaster Tycoon 2]]:n* jälkeen pelin kehittäjä Chris Sawyer siirtyi kehittämään *Locomotionia* seuraajaksi *Transport Tycoonille*. Sawyerin mukaan *Locomotion* (2004) on "henkinen seuraaja" *Transport Tycoonille*.

## Vastaanotto
Sawyerin *RollerCoaster Tycoonin* jälkeen pelille ei ollut niin suurta kiinnostusta ja se ei saanut merkittävää huomiota.

Peli sai IGN:n arvostelussa arvosanaksi 5.8/10. Arvostelussa peliä kutsuttiin turhauttavaksi: käyttöliittymä, tekoäly ja grafiikka ja äänet saivat kritiikkiä. 

Peli sai GameSpotin arvostelussa arvosanaksi 6.8/10.

Arvosteluissa peliä on verrattu *Transport Tycooniin* ja kiinnitetty huomiota seikkaan, että peli ei ole juurikaan kehittynyt kymmenessä vuodessa. 

## Lähteet

## Aiheesta muualla
*
Birgir Ármannsson

**Birgir Ármannsson** (s. 12. kesäkuuta 1968) on islantilainen itsenäisyyspuolueen poliitikko, joka on toiminut Alltingin puhemiehenä joulukuusta 2021 lähtien.

Birgir syntyi Reykjavíkissä. Hän on entisen kansanedustajan Birgir Kjaranin tyttärenpoika. Hän valmistui Islannin yliopistosta lakimieheksi vuonna 1996 ja sai asianajajan luvan vuonna 1999. Vuosina 1999–2000 hän suoritti jatko-opintoja King’s College Londonissa. Vuosina 1988–1994 hän työskenteli lehtimiehenä *[[Morgunblaðið]]*-sanomalehdessä. Vuosina 1995–2003 hän työskenteli Islannin kauppakamarilla lakimiehenä, toimistonjohtajana sekä varajohtajana.

Vuoden 2003 parlamenttivaaleissa Birgir valittiin Alltingiin. Hän toimi Alltingin 6. varapuhemiehenä vuosina 2003–2005 ja 3. varapuhemiehenä vuosina 2005–2007. Joulukuussa 2021 hänet valittiin Alltingin puhemieheksi. 

## Lähteet

## Aiheesta muualla
Poliittisen laulun festivaali

**Poliittisen laulun festivaali** (saks. *Festival des politischen Liedes*) oli Saksan demokraattisessa tasavallassa Itä-Berliinissä vuosina 1970–1990 järjestetty musiikkifestivaali. Tapahtuman järjestäjänä oli Saksan vapaa nuoriso -nuorisojärjestö (saks. *Freie Deutsche Jugend*, FDJ).

Festivaaleilla esiintyi artisteja 60 maasta. Tunnetuimpia esiintyjiä olivat Mikis Theodorakis, Miriam Makeba, Quilapayún, Inti-Illimani, Silvio Rodríguez, Mercedes Sosa, Canzoniere delle Lame ja Pete Seeger. Suomesta festivaaleilla esiintyivät Agit Prop ja KOM-teatteri.

Festivaalin maskottina oli punainen Oki-niminen varpunen. "Oki" viittasi itäsaksalaiseen Oktoberklub-yhtyeeseen, joka oli perustamassa festivaalia.

Kommunismin kaatumisen jälkeen festivaali menetti tehtävänsä ja infrastuktuurin, joka oli mahdollistanut tapahtuman. Festivaalin jatkamista varten perustettiin tukiyhdistys, joka järjesti vuosina 1991–1994 festivaalia nimellä *ZwischenWelt Festival*. Kyseinen yhdistys kuitenkin hajosi vuonna 1995 taloudellisista ongelmista johtuen.

Festivaalin perinteitä jatkaa osaltaan vuodesta 2001 järjestetty musiikkifestivaali *Festival Musik und Politik.*

## Luettelo festivaaleista ja esiintyjistä

## Lähteet

## Aiheesta muualla

* Luettelo kaikista festivaalin osallistujista 1970–1990
Neuvostolyriikkaa

**Neuvostolyriikkaa** on neliosainen runoantologiasarja, jonka Tammi julkaisi 1975–1986. Julkaisut ovat toimittaneet Natalia Baschmakoff, Pekka Pesonen ja Raija Rymin.

## Sarja
* *Neuvostolyriikkaa 1*, Suomentajat: Anna-Maija Raittila ja Pentti Saaritsa. Helsinki: Tammi 1975 
* Valeri Brjusov:
** Kaislikossa: kuu pilvissä hohtaa - kaukaisena
** Don Juan: niin - purjehtija! Saarten etsijä
** Keskeneräisessä rakennuksessa: tämä rakennus on kesken
** Kalvas ratsu: katu kuin myrsky
** Uhkaavat hunnit: joko saavutte, uhkaavat hunnit
** Suomen kansalle: sinä kasvoit mäntyjen alla
** Äidinkieli: ystävä! Kavala vihollinen!
** Kolmas syksy: kolmannen syksyn tuuli
* Aleksandr Blok:
** Pelasta minut
** Aavistan sinut
** Kas tässä: kas tässä - hautasi portaikko
** Kirkkokuorossa lauloi tyttö
** Tehdas: keltaiset valot naapurissa
** Tuntematon nainen: ravintoloissa ilma iltaisin on kuuma, villi, kumea
** Venäjänmaa: unessakin niin ihmeellinen
** Hei harmonikka, haitari!
** Venäjä: taas niin kuin ennen, kulta-aikaan
** Taiteilija: helteen ja pakkasen kourista tointua
** Syntiä suoltaa yötä päivää
** Ken syntyy kauhun kuuroon aikaan
** Kaksitoista: synkkä yö
** Skyytit: teitä - monta miljoonaa
* Sergei Jesenin:
** Sänkiniityt, alastomat metsät
** Herätä minut aamuvarhaisella
** Hevoslaivat: jos susi ulvoo tähteä
** Kapakka-Moskova: selvä tuli, se on nyt päätetty!
** Katoava Venäjä: on paljon mitä emme vielä tajua
** Kirje naiselle: tehän muistatte, muistatte kaiken, tietenkin
** Neuvosto-Venäjä: niin meni myrsky
** Musta mies: ystäväni, ystäväni
** Älä hykertele, älä suotta hymyile
** Luminen tasanko, kuudan valkea
** Näkemiin, ystäväni, näkemiin
* *Neuvostolyriikkaa 2*, Helsinki: Tammi 1977 
* *Neuvostolyriikkaa 3*, Helsinki: Tammi 1978 
* *Neuvostolyriikkaa 4*, Helsinki: Tammi 1986 

## Lähteet
My Dad Wrote a Porno

**My Dad Wrote a Porno** oli brittiläinen komediapodcast, jossa Jamie Morton, James Cooper ja Alice Levine lukivat Mortonin isän eroottista omakustanneromaania *Belinda Blinked*. Joka jaksossa juontajat lukivat otteen romaanista, ja reagoivat ja kommentoivat sitä humoristisesti. Podcast on ollut kansainvälinen menestys, ja sillä on ollut vuoteen 2022 mennessä yli 300 miljoonaa kuuntelijaa.

## Belinda Blinked
*Belinda Blinked* on Jamie Mortonin isän, joka käyttää kirjailijanimeä Rocky Flintstone, kirjoittama eroottinen romaani. Se kertoo Belinda Blumenthal -nimisestä englantilaisesta naisesta, joka saa työpaikan kuvitteellisesta Steeles Pots and Pans -keittiötarvikeyrityksestä, jossa hän joutuu eroottisiin seikkailuihin. Kirja julkaistiin alun perin sarjana e-kirjoja, ja vuonna 2016 Quercus Publishing kustansi sen fyysisenä painoksena.

## Lava-show't
*My Dad Wrote a Pornon* lava-show'n maailmankiertue alkoi vuonna 2018. Live-kiertueella podcastin juontajat lukivat yleisölle ääneen romaanin "kadonnutta lukua". HBO filmasi esityksen Lontoon Roundhouse-teatterissa, ja julkaisi sen komediaspesiaalina vuonna 2019.

Vuonna 2020 alkoi uusi maailmankiertue, jossa juontajakolmikko esitti uutta Rocky Flintstonen kirjoittamaa materiaalia. Live-show'n oli tarkoitus tulla ensi kertaa Helsinkiin vuonna 2020, mutta esitys jouduttiin siirtämään seuraavaan vuoteen koronapandemian takia. Sitä jouduttiin siirtämään vielä kertaalleen maaliskuuhun 2022.

## Lähteet

## Aiheesta muualla
* Virallinen kotisivu
USS New Orleans (LPD-18)

**USS New Orleans** (runkonumero LPD-18) on Yhdysvaltain laivaston vuonna 2007 valmistunut San Antonio -luokan maihinnousualus.

## Valmistus

Alus tilattiin 1998 New Orleansista Louisianasta Northrop Grummanin Avondale Divisionilta, missä köli laskettiin 14. lokakuuta 2002. Alus kastettiin 20. marraskuuta kumminaan aiempi Joint Chiefs of Staff kenraali Henry H. Sheltonin puoliso Carolyn Shelton ja laskettiin vesille 11. joulukuuta.

Valmistajan koeajot alkoivat 23. lokakuuta 2006 Meksikonlahdella. Alus lähti 5. maaliskuuta 2007 telakalta ylös Mississippiä New Orleansiin, missä se otettiin palvelukseen 10. maaliskuuta.

## Palvelus
Alus lähti 3. huhtikuuta Naval Support Activity New Orleansista neitsytmatkalleen uuteen kotisatamaansa San Diegoon, jonne se saapui 3. toukokuuta.

Alus törmäsi 20. maaliskuuta 2009 sukellusvene *[[USS Hartford (SSN-768)|USS Hartfordin]]* kanssa Hormuzinsalmessa, minkä seurauksena mereen pääsi öljyä ja viisitoista miehistönjäsentä loukkaantui.

Alus lähti 15. lokakuuta 2009 San Diegosta Saseboon Japaniin. Se oli 21.-28. lokakuuta Pearl Harborissa ja Okinawalla 13. -15. sekä 28.-29. marraskuuta. Alus saapui 1. joulukuuta uuteen kotisatamaansa Saseboon.

## Lähteet
Samettikala

**Samettikala** (*Barbourisia rufa*) on kaikkien valtamerten syvissä vesissä elävä punainen kala. Se on oman samettikalojen heimonsa **Barbourisiidae** ainoa laji. Heimo luetaan  valaanpääkalojen yläheimoon ja okakalojen alalahkoon Stephanoberycoidei.

## Koko ja ulkonäkö
Samettikalan pituus on tyypillisesti noin 30 cm. Se on pitkänomainen, tukevahko ja suuripäinen kala, jonka suu ja kita ovat hyvin suuret. Kalan päässä on limatäytteisiä onkaloita. Silmät ovat pienet. Selkä- ja peräevät sijaitsevat ruumiin takaosassa. Väriltään laji on punainen tai oranssi. Suomuissa on pieni piikki.

## Levinneisyys ja elintavat
Samettikalaa tavataan hyvin laajalta alueelta niin Atlantista, Intian valtamerestä kuin Tyynestämerestä. Laji liikkuu useimmiten 350&ndash;2&nbsp;000 metrin syvyydessä. Noret kalat liikkuvat matalammissa vesissä kuin täysikasvuiset. Ravintona ovat todennäköisesti äyriäiset.

## Lähteet
Abd Allah

**Abd Allah** () tarkoittaa "Jumalan palvelija" tai "Jumalan orja". Arabiankielen kaikissa vaiheissa *abd*  tarkoittaa ensisijaisesti "orjaa", mutta sana on silti tapana kääntää "palvelijaksi".  Kyseessä oli umaijadihallitsijoiden käyttöön ottama kunnianimi. Eri muodoissa (Abdallah, Abdullah) sanasta on tullut yleinen arabialainen etunimi.

### Umaijadien käytössä
Umaijadihallitsija Muawija (661–680) otti arvonimen Abd Allah käyttöön vuonna 663, jolloin se esiintyy Hammet Gaderin kylpylän piirtokirjoituksessa sekä al-Taifissa.  Nimitys esiintyy edelleen Abd al-Malikin eräissä kolikoissa, al-Walidin kolikossa (705-706) ja useissa muussa umaijdikauden kolikoissa ja piirtokirjoituksissa. 

Myös Bysantin keisari Justinianus II ( 685–695 ja 705–711) otti keisarin tunnukseksi arvonimen ”Jumalan palvelija” (lat. *servus Christi*). Se liittyi muutokseen hallitsijan legitimaatiossa. Jo vuonna 629 Bysantin keisari Herakleios vaihtoi roomalaisen arvonimensä *autocrator* nimeen *basileus,* jolla aiemmin oli tarkoitettu vasallikuningasta. Nimenmuutos halusi osoittaa, että oikea hallitsija oli Kristus, ja keisari oli vain hänen alaisensa.

Arvonimi A*bd Allah* ilmaisi umaijadihallitsijoiden teologisia käsityksiä Jumalan asemasta, olivatpa ne vääristynyttä islamia tai jokin islamin varhainen kehitysvaihe. Hylätyksi tuli sassanidikuninkaiden ikiaikainen käsitys hallitsijasta jumalallisena kuninkaiden kuninkaana ja Jumalan perillisenä. Nimityksen esikuva löytyy Vanhan Testamentin sanoista (5. Moos 9:27): *Muista palvelijoitasi Aabrahamia, Iisakia ja Jaakobia.* 

Nimitys *Abd Allah* näyttää umaijadeilla varatun vain hallitsijan käyttöön. Kun kalifi al-Malikin veli 'Abd al-'Aziz ibn Marwan rakennutti sillan Fustatiin Egyptissä, hänen arvonimenään piirtokirjoituksessa oli *al-amir*. 

Kalifi al-Malikin vuonna 691 rakennuttaman Jerusalemin Kalliomoskeijan friisitekstissä on ilmaisu *Muhammed on Jumalan palvelija hänen lähettiläänsä.*  Tässä kertautuu viidennen Mooseksen kirjan luonnehdinta profeetasta "Jumalan palvelijana". 

### Ibadilaisuus
Koraanissa sanan *abd* monikko esiintyy muodossa *ibad*, joka poikkeaa Mekan murteesta mutta vastaa Mesopotamiassa käytettyä. Mesopotamiassa esiintyi 400-luvulla arabialainen väestöryhmä, joka kutsui itseään *ibadeiksi.* Orientalisti Gustav Rothsteinin mukaan ibadit koostuivat useista heimoista, jotka olivat tulleet tekemisiin kristinuskon kanssa al-Hirassa Mesopotamiassa. Kyseessä oli heimorajat ylittävä nimitys, joka kertoi al-Hiran arabiheimoja yhdistävästä kristinuskosta ja erotti heidät pakanallisista arabeista. Nimitystä *al-ibad* käytettiin heimonimen tapaan. Rothstein pitää kiinnostavana, että näin muodostui uskonnollinen, heimorajat ylittävä uusi yhteisö, joka muistutti sitä, mitä kerrottiin Muhammedin perustamasta *ummasta* Arabiassa.  Volker Popp huomauttaa, että Muhammedin kerrotaan saaneen ensimmäisen ilmestyksensä Hiran vuorella. Nimitys *abd* *Allah* taas löytyi Mooseksen 5. kirjasta.

## Lähteet

* 
* 
* 

### Viitteet
Bjarni Benediktsson (poliitikko, 1908)

**Bjarni Benediktsson** (30. huhtikuuta 1908 – 10. heinäkuuta 1970) oli islantilainen itsenäisyyspuolueen poliitikko, joka toimi Islannin pääministerinä vuodesta 1963 kuolemaansa asti vuoteen 1970. Hän istui kansanedustajana Alltingissä vuosina 1942–1970.

Bjarni syntyi Reykjavíkissä. Hänen isänsä oli kansanedustaja Benedikt Sveinsson. Hän opiskeli oikeustiedettä Islannin yliopistossa ja valmistui vuonna 1930, minkä jälkeen hän opiskeli valtio-oikeutta Berliinissä. Vuosina 1932–1940 hän toimi oikeustieteen professorina Islannin yliopistossa ja vuosina 1940–1947 Reykjavíkin pormestarina. Vuosina 1942–1943 hän toimi Alltingin 2. varapuhemiehenä. Vuonna 1947 hänet nimitettiin ulkoasiain- ja oikeusministeriksi, jossa virassa hän toimi vuoteen 1953 asti; vuosina 1949–1950 virkanimike oli ulkoasiain-, oikeus- ja opetusministeri. Vuosina 1953–1956 hän toimi oikeus- ja opetusministerinä. Vuosina 1956–1959 hän toimi *[[Morgunblaðið]]*-sanomalehden päätoimittajana. Vuonna 1959 hän toimi Alltingin puhemiehenä. Vuosina 1959–1963 hän toimi oikeus-, kirkollis-, terveys- ja teollisuusministerinä; syyskuusta joulukuuhun 1961 hän oli vapautettuna tästä ministerinvirasta ja toimi virkaatekevänä pääministerinä Ólafur Thorsin sijaisena. Vuonna 1961 hänet valittiin itsenäisyyspuolueen puheenjohtajaksi. Vuonna 1963 hänet nimitettiin pääministeriksi, jossa virassa hän toimi kuolemaansa saakka.

Bjarni kuoli vuonna 1970 pääministerin kesäasunnon tulipalossa Þingvellirissä. Tulipalossa kuolivat myös hänen vaimonsa Sigríður Björnsdóttir ja heidän neljävuotias lapsenlapsensa.

## Lähteet
Bjarni Benediktsson

**Bjarni Benediktsson** voi viitata seuraaviin henkilöihin:

* Bjarni Benediktsson (1908–1970), Islannin pääministeri vuosina 1963–1970
* Bjarni Benediktsson (s. 1970), Islannin pääministeri vuonna 2017
Honolulu + 1 Hour

**Honolulu + 1 Hour** on Dave Lindholm Lights -yhtyeen studioalbumi, joka ilmestyi 8. lokakuuta 2021.
## Kappaleet
# 
# 
# 
# 
# 
# 
# 
# 
# 
# 

## Kokoonpano
* Dave Lindholm - laulu & kitara
* Tommi Laine - kitara
* Mikko Löytty - basso
* Juppo Paavola - rummut

## Arvostelut
* Desibeli.net: 
* Soundi: 

## Lähteet
Dickie Rock

**Richard "Dickie" Rock** (10. lokakuuta 1936 Dublin, Irlanti – 6. joulukuuta 2024) oli irlantilainen laulaja. Vuosina 1963–1972 Rock toimi irlantilaisen The Miami Showband -yhtyeen yhtenä keulahahmoista.

Rock osallistui Irlannin euroviisukarsintoihin 1965 kappaleella "I Still Love You" ja sijoittui karsinnassa seitsemänneksi. Vuotta myöhemmin hän voitti Irlannin karsinnan kappaleella "Come Back to Stay". Samana vuonna Rock esitti Irlannin karsinnassa myös kappaleet "Can't Make Up My Mind", joka sijoittui karsinnassa jaetulle viidennelle sijalle ja "Oh! Why?", joka sijoittui karsinnassa yhdeksänneksi. Kansainvälisessä Eurovision laulukilpailussa hän sijoittui neljänneksi. Rock osallistui Irlannin euroviisukarsintoihin uudestaan 1969 kappaleella "Now do You Believe Me", joka sijoittui karsinnan kolmanneksi ja 1977 kappaleella "I Can't Go On Without You", joka sijoittui karsinnan kuudenneksi.

Rock ilmoitti lopettavansa uransa syksyllä 2021 vedoten kuulovaikeuksiin.

## Diskografia
### Albumit
**The Wind Will Change Tomorrow* (1970)
**I Believe In Music* (1974)
**Dickie* (1976)
**In Style* (1977)
**Till* (1980)
**Just For Old Times Sake* (1982)
**The Dickie Rock Collection* (2007)

## Lähteet
Loimulyhytsiipi

**Loimulyhytsiipi** (*Emus hirtus*) on lyhytsiipisten heimoon kuuluva kovakuoriaislaji.

## Ulkonäkö ja koko
Emus hirtus on heimonsa suurin laji, se voi kasvaa kolme senttimetriä pitkäksi. Sen väritys muistuttaa kimalaista. Se on karvainen ja mustakeltaraitainen. Sen leuat ovat suhteellisen suuret.

## Levinneisyys ja elinympäristö
Emus hirtus elää Keski- ja Etelä-Euroopassa. Lajin yksilö tavattiin Suomessa ensimmäisen kerran vuonna 2022 Örön saarella.

Emus hirtus syö enimmäkseen lantiaisia, joita se löytää lantakasoista.

## Lähteet

## Aiheesta muualla
Myh’ailo Semenko

**Myh’ailo Semenko** (31. joulukuuta 1892 Kybyntsi, Myrhorodin piiri, Pultavan kuvernementti, Venäjän keisarikunta – 23. lokakuuta 1937 Sandarmoh, Karjalan ASNT, Neuvostoliitto) oli ukrainalainen runoilija ja ukrainalaisen futurismin perustaja ja teoreetikko.

## Elämäkerta
Semenkon äiti oli kirjailija Marija Proskurivna. Semenko opiskeli Pietarissa Psyko-neurologisessa instituutista. Hän julkaisi vuonna 1913 ensimmäisen kokoelmansa *Préludes*, johon hän oli saanut vaikutteita Ukrainska hatan piiriin kuuluvilta runoilijoilta. Kahdella seuraavalla kokoelmalla sekä toisessa niistä julkaisemallaan manifestilla Semenko pani alkuun ukrainalaisen ”kverofuturismin” eli ”etsimisen taiteen” aikana, jolloin Ukrainassa harrastettiin venäläistä kubofuturismia ja egofuturismia. Hän julkaisi 1918 muutamia kokoelmia, ja seuraavana vuonna hänen kokoelmiaan julkaisi Fljamingo, joka oli Semenkon perustaman saman nimisen futuristiryhmän kustantamo. Hän julisti 1919 alkavaksi "vallankumouksellisen futurismin" jota edustavat runot ”Tovaryš Sontse” (”Toveri aurinko”) ja ”Dvi poezofilmy” (”Kaksi runoelokuvaa”). Hän työskenteli myös aikakauskirjan *Mystetstvo* päätoimittajana.

Semenko perusti 1921 Futuristirunoilijoiden sokkiprikaatin, myöhemmin: Panfuturistien yhdistys (Aspanfut), joka julkaisi credonsa ja manifestinsa kirjallisessa kalenterissa *Semafor u maibutnje* (1922, ”Semaforeja tulevaisuuteen”) ja sanomalehdessä *Katafalk iskusstva* (1922). Vastauksena kritiikkiin Semenko ilmoitti uudistaneensa asenteensa muotoon ”vasemmistorintama”, ja 1924 Aspanfutin nimeksi tuli Komunkult. Hän työskenteli 1924–1927Odessan taiteellisessa elokuvastudiossa. Runojen lisäksi hän teki 1925 runoelokuvan *Step* (”Aro”).

Semenko perusti 1927 uuden futuristiyhdistyksen Nova Generatsija. Jouduttuaan ankaran kritiikin kohteeksi hän hylkäsi futurismin ja liittyi bolsevikkivallankumouksellisiin runoilijoihin. Hän tunnusti 1930-luvun alussa aiemman ”virheellisen” asenteensa ja kirjoitti ”uudistunutta” asennetta edustavia kokoelmia. Hänet kuitenkin pidätettiin 1937 ja teloitettiin muiden ukrainalaisten kirjailijoiden mukana. Suojasään aikana 1957 hänen maineensa puhdistettiin.

Varhaisissa futuristisissa runoissaan Semenko liikkuu urbaanissa maailmassa. Teemoihin ja aiheisiin hän sai vaikutteita futurismin perustajalta Filippo Tommaso Marinettilta. Hän teki runoissaan muotokokeiluja ja kielellisiä kokeiluja, joilla hän järkytti lukijaa. Hän hylkäsi klassiset ja aikalaiskirjallisuuden saavutukset ja sai vaikutteita modernin ukrainalaisen runouden kehityksestä. Semenkon koko tuotanto ilmestyi Harkovassa kolmiosaisena vuosina 1929–1931. Postuumi laitos ilmestyi 1985 nimellä *Poezi*.

### Kuolema
NKVD teloitti Semenkon Sandarmohissa Stalinin puhdistuksissa..

## Lähteet

## Aiheesta muualla
Panama City (Florida)

**Panama City** on kaupunki Yhdysvaltojen Floridan osavaltiossa. Kaupungissa asuu 34&nbsp;045 asukasta heinäkuun 2021 arvion mukaan. Väestöstä lähes seitsemän prosenttia on ulkomailla syntyneitä. Kaupungin pinta-ala on 75,9 neliökilometriä ja väestötiheys 448,6 asukasta neliökilometrillä.

## Ilmasto

## Väestö
Väestöryhmät

* valkoisia 70,9&nbsp;%
* afroamerikkalaisia 20,9&nbsp;%
* latinoja 7,5&nbsp;%
* aasialaisia 0,9&nbsp;%
* intiaaneja 0,4&nbsp;%
* Havaijin alkoperäiskansoja 0,2&nbsp;%
* useampiin rotuihin kuuluvia 4,6&nbsp;%

## Lähteet
Formosalaiset kielet

**Formosalaiset kielet** on maantieteelliseen luokitteluun perustuva kieliryhmä, joka kattaa Taiwanissa puhuttavat austronesialaiset kielet, joita puhuvat noin 200&nbsp;000 pääsääntöisesti maan alkuperäisväestöön kuuluvat ihmiset. Kielistä käytetään myös nimitystä **Taiwanin alkuperäisväestön kielet**. 

Formosalaiset kielet jaetaan edelleen kielisukulaisuuksien perusteella kolmeen alaryhmään, joita pidettiin aiemmin omina ryhminään: 

* Tsoukielet
* Atajalikielet
* Paiwanilaiset kielet

Formosalaisten kielten tutkimuksen aloittivat japanilaiset siirtomaaisännät Taiwanin kuuluessa Japanin keisarikuntaan (1895–1945).

## Lähteet

## Aiheesta muualla
Luuserit

**Luuserit** on suomalainen nuorten draamasarja, joka käsittelee nuorten elämää, ulkonäköpaineita, ihastumista ja seksuaalisuutta poikien näkökulmasta. Sarja käsittelee aiheita ensimmäisellä kaudella Veetin ja toisella kaudella Oton näkökulmasta.

Sarjan kaksi pilottijaksoa esitettiin osana makasiiniohjelma Summeria keväällä 2019, ja loput ensimmäisen kauden kymmenestä jaksosta julkaistiin Yle Areenassa lokakuussa 2020. Ensimmäinen kausi sai Helsingin Sanomilta positiivisen vastaanoton ja erityisesti pääosaa esittävä Nooa Salonen sai kiitosta suorituksestaan Veetinä. Sarjan toinen kausi julkaistiin Yle Areenassa 7. huhtikuuta 2022. Sarjan pilottijaksot ohjasi Anni-Sofia Savela. Ensimmäisen kauden jaksot 3–10 on ohjannut Anna Paavilainen. Sarjan toisen kauden on ohjannut Ulla Heikkilä. Sarjan jaksojen kestot vaihtelevat 7–15 minuutin välillä.

## Rooleissa

## Lähteet
Lantiaiset

**Lantiaiset** (Aphodiini) on lehtisarvisten (Scarabaeidae) heimoon kuuluva kovakuoriaisten lajiryhmä eli *tribus*. 

Lantiaisten luokittelusta on keskusteltu paljon. Ryhmään kuuluu yli 2000 lajia jotka jaetaan ainakin 170 sukuun.

## Eräitä Suomessa tavattavia lajeja
*  Kaarilantiainen – Acrossus rufipes
*  Metsälantiainen – Acrossus depressus
*  Laidunlantiainen – Acrossus luridus
* Rusolantiainen – Bodilopsis rufa
* Hietalantiainen – Bodilopsis sordida
* Särkkälantiainen – Bodiloides ictericus
* Syyslantiainen – Melinopterus prodromus
* Auhtolantiainen – Melinopterus punctatosulcatus
* Naudanlantiainen – Melinopterus sphacelatus
* Pihalantiainen – Aphodius pedellus
* Lapinlantiainen – Agoliinus lapponum
* Poronlantiainen – Agoliinus piceus
* Hirvenlantiainen – Agoliinus nemoralis
* Pohjanlantiainen – Planolinoides borealis
* Kunttalantiainen – Liothorax niger
* Mantulantiainen – Liothorax plagiatus
* Pikkulantiainen – Esymus pusillus
* Helolantiainen – Esymus merdarius
* Piilolantiainen – Eupleurus subterraneus
* Ukkolantiainen – Teuchestes fossor
* Mustalantiainen – Agrilinus ater
* Aholantiainen – Otophorus haemorrhoidalis
* Kirjolantiainen – Chilothorax distinctus
* Hakalantiainen – Chilothorax conspurcatus
* Täplälantiainen – Chilothorax paykulli
* Kangaslantiainen – Planolinus fasciatus
* Laakalantiainen – Colobopterus erraticus
* Punalantiainen – Rhodaphodius foetens
* Lounalantiainen – Calamosternus granarius
* Pyörölantiainen – Ammoecius brevis
* Tadelantiainen – Nimbus contaminatus
* Paahdelantiainen – Nobius serotinus
* Mustamantuainen – Oxyomus sylvestris
* Nummilantiainen – Plagiogonus arenarius
* Vaisulantiainen – Labarrus lividus
* Vuonalantiainen – Euorodalus coenosus
* Niittymantuainen – Euheptaulacus villosus
* Silkkilantianen – Pubinus tomentosus

## Lähteet

## Aiheesta muualla
*iNaturalist: (''Aphodiini'')
*ITIS: Aphodiini 
*Iowa State University, Bug Guide: Tribe Aphodiini
Berchtesgadener Landin piirikunta

**Berchtesgadener Landin piirikunta** () on piirikunta Ylä-Baijerin hallintoalueella Baijerin osavaltion kaakkoisosassa Saksassa. Vuoden 2020 lopussa piirikunnassa oli 106&nbsp;327 asukasta. Piirikunnan keskus on Bad Reichenhall, joka on myös piirikunnan suurin kaupunki.

Berchtesgadener Landin piirikunta rajautuu Itävaltaan lounaassa, etelässä ja idässä. Piirikunnan pinta ala on 840 neliökilometriä, ja siihen kuuluu 15 kuntaa. Piirikunnan korkein kohta on 2&nbsp;713 metriä korkea Watzmann.

## Lähteet

## Aiheesta muualla

*Piirikunnan verkkosivut
Svenska Bio

**Svenska Bio** on ruotsalainen elokuvateatteriyritys, joka operoi elokuvateattereita Ruotsissa, Tanskassa ja Suomessa. Vuonna 2022 Svenska Bio oli salimäärällä mitattuna Euroopan 21. suurin elokuvateatteriyhtiö. Yrityksen pääkonttori sijaitsee Lidingössä Tukholman ulkopuolella.

*Svenska Bion* juuret ovat 1900-luvun alussa, jolloin Karl Fornstam avasi telttaelokuvateatterin Tukholmaan. Yrityksestä kehittyi elokuvateatteriketju *[[Fornstams]]*, josta syntyi yritysostojen ja ''SF Bion'' (nykyinen *[[Filmstaden]]*) kanssa tehdyn yhteistyön myötä nykyinen *Svenska Bio* 1987. *Svenska Bioa* johtaa sen suurin omistaja Peter Fornstam, Karl Fornstamin pojanpoika.

Yrityksellä on Ruotsissa 2022 38 elokuvateatteria 35 paikkakunnalla ja niissä on 148 salia. Yritys on Ruotsin toiseksi suurin elokuvateatteriketju. Yhteistyö suurimman ketjun, *Filmstadenin* kanssa näkyy esimerkiksi siinä, että *Svenska Bion* lipunmyynti sekä ohjelmatiedot löytyvät *Filmstadenin* nettisivuilta.

Yritys laajeni 2000-luvulla Tanskaan ja 2010-luvulla Suomeen. Yritys operoi Tanskassa neljää elokuvateatteria: *Empire Bioa* Kööpenhaminassa,  *Biografkompagniet-*brändin alla *Biografen Kantenia* Faxessa, *Bio Næstvedia* Næstvedissa ja *Haslev Bioa* Haslevissa. 

Suomeen *Svenska Bio* saapui Porvoon kautta. Yritys avasi Bio Rexin kanssa yhteisen elokuvateatterin Porvooseen 2012. 2014 *Svenska Bio* osti Marko Röhrin ja Ilkka Matilan perustaman *Bio Rex* -ketjun kokonaan. Kun *Svenska Bio* osti *Rexin*, sillä oli Suomessa 14 salia neljällä paikkakunnalla. Marraskuussa 2024 sillä oli 13 elokuvateatteria 11 paikkakunnalla ja näissä 53 elokuvateatterisalia. Bio Rex luopui Helsingissä Kulttuurikasarmin teatterista lokakuussa 2024. *Bio Rexin* toimitusjohtaja on Aku Jaakkola.  

## Lähteet

## Aiheesta muualla

* Peter fortsätter att jobba bakom ridån - *Göteborgs-Posten *24.1.2017
* J. Sperling Reich: CineEurope 2019: For Peter Fornstam of Svenska Bio, Cinema Runs In The Family - *Celluloid Junkie* 16.6.2019
* Biokungens kamp för överlevnad - *Göteborgs-Posten* 22.4.11.2020
Paiwanilaiset kielet

**Paiwanilaiset kielet** on formosalaisiin kieliin kuuluva kieliryhmä, joka sijoittuu Taiwanin saarelle. Siihen kuuluvat kielet ovat sukua atajalikielille sekä tsoukielille. Paiwanilaiset kielet muodostaa näistä kolmesta suurimman ryhmän kielten lukumäärässä mitattuna. Paiwanilaisia kieliä ovat mm. amis, bunun ja paiwan.

## Lähteet
Biman kieli

**Bima** on malaijilais-polynesialaisiin kieliin kuuluva kieli, jota puhuvat samannimiseen etniseen ryhmään kuuluvat ihmiset Sumbawan saarella, Indonesiassa. Biman katsotaan olevan elinvoimainen ja sen lähimpiä sukulaiskieliä ovat mm. sangar, kedang ja sika. Bima jaetaan viiteen päämurteeseen. Kielellä on noin 55 000 puhujaa.

Kielellä ei ole kirjoitettua muotoa.

## Lähteet
Inkoon pappila

**Inkoon pappila** (ruots. *Ingå prästgård*) on Inkoossa, Uudellamaalla sijaitseva pappila, joka on valmistunut vuonna 1836. Pappilan omistaa Inkoon seurakunta ja nykyisin se toimii juhlatilana, jota voi varata erilaisiin tilaisuuksiin.

## Historia ja arkkitehtuuri
Kirjallisissa lähteissä Inkoon pappila mainitaan ensimmäisen kerran vuonna 1337. Pappila sijaitsee yhä keskiaikaisella paikallaan.

Vuonna 1836, kun nykyinen päärakennus valmistui oli Inkoon seurakunta Helsingin yliopiston teologian professoreiden palkkatilana eli prebendinä. Pappilan haltijana oli samana vuonna kirkkohistorian professori Benjamin Frosterus. Frosterus oli tuonut omat piirustukset pappilan uutta päärakennusta varten, mutta niitä pidettiin suurellisina. Inkoon pappilan uudet, toteutetut piirustukset laati rakennusmestari Gustaf Adolphsson.

Tyylisuunnaltaan pappila edustaa empireä ja sen keskeisimpiä piirteitä ovat leveä vaakalaudoitus, nurkkien pilasterit ja muotoillut räystäslistat. Inkoon pappilassa on keskeissali, keittiö ja kuusi muuta huonetta. Samalla puistomaisella tontilla sijaitsee myös vanha hirsiaitta ja 1890-luvulta peräisin olevan harmaakivestä rakennettu navetta. Navetta on jäänyt pohjoiseen johtavan maantien toiselle puolelle.

## Lähteet
Kekkilä-BVB

**Kekkilä-BVB Oy** on Neova Oy:n tytäryhtiö. Kekkilä-BVB valmistaa puutarhatuotteita, esimerkiksi multaa. Yhtiön tuotteet myydään muun muassa Kekkilä-tavaramerkillä. 

## Historia
Vuonna 1916 agronomi Mikko Jortikka osti Kekkilän tilan ja perusti koepuutarhan lannoituskokeita varten. Vuonna 1924 Jortikka alkoi myydä lannoiteseoksia ilman menestystä 1920-luvun lopulla, joutui konkurssiin ja tila huutokaupattiin 1931. 1930-luvulla Jortikka aloitti lannoitteiden valmistuksen vuokratiloissa Helsingin Malmilla. Keväällä 1931 lannoitteiden valmistus ja koetoiminta siirtyivät uudelle Kekkilän Puutarha Oy -nimiselle yhtiölle. Vapon kasvuturvetoimiala ja Kekkilä Oy fuusioituivat vuonna 1994. Vuonna 2018 yhtiö osti hollantilaisen kasvatusalustoja myyvän BVB Substratesin, joka kaupan jälkeen yhdistettiin Kekkilään.
Henrik Høegh

**Henrik Børge Høegh** (s. 25. helmikuuta 1952 Lolland) on tanskalainen Venstren poliitikko. Hän on istunut kansankäräjillä vuosina 2007–2015 ja toiminut Tanskan maatalous-, elintarvike- ja kalastusministerinä vuosina 2010–2011. Koulutukseltaan hän on maanviljelijä.
## Lähteet

## Aiheesta muualla
* ''Henrik Høegh'' Tanskan kansankäräjien verkkosivuilla